Ντόμινικ Γουότερς

Ο Ντόμινικ Γουότερς, γεννημένος στις 28 Σεπτεμβρίου 1986, είναι Αμερικανός καλαθοσφαιριστής, ο οποίος στο παρελθόν έχει αγωνιστεί στη Γερμανία, το Βέλγιο, τις Ηνωμένες Πολιτείες, όπως και στο ελληνικό πρωτάθλημα με τη φανέλα του Κολοσσού Ρόδου και του Άρη. Από τα μέσα της σεζόν 2016-17, αγωνίζεται στον Ολυμπιακό Πειραιώς.

Καριέρα
Ο Γουότερς φοίτησε στο λύκειο του Γκραντ και το 2005 πέρασε στο Πανεπιστήμιο της Χαβάης, όπου σε δύο χρονιές είχε μέσο όρο πόντων 4,9 πόντους σε πενήντα αγώνες. Παρέμεινε εκεί μέχρι το 2007, όταν και μεταγράφηκε στο Πόρτλαντ Στέιτ, συνεχίζοντας μέχρι το 2010 με μέσους όρους 14,9 πόντων και 3,8 ασίστ.Dominic Waters Stats - Sports-Reference.com

Μετά την αποφοίτηση του από το πανεπιστήμιο ξεκίνησε να παίζει στους Πόρτλαντ Σόουταϊμ για το πρωτάθλημα του NABL. Το καλοκαίρι του 2010, αγωνίστηκε στη Summer League του NBA με τη φανέλα των Γιούτα Τζαζ. Στη συνέχεια, υπέγραψε στη γαλλική Χάβρη, η οποία τον αποδέσμευσε έναν μήνα αργότερα.Je vis au Havre .fr L'actualité du Havre et de son agglomération Τελικά, τον Οκτώβριο του 2010, κατέληξε στη βελγική Γουλβς Βερβιέρ-Πέπινστερ, ενώ την επόμενη σεζόν αγωνίστηκε στη Λιέζ Μπασκέτ.Belgacom Liege tabs Dominic Waters

Το καλοκαίρι του 2012, υπέγραψε στην Ολύμπια Λιουμπλιάνας,Union Olimpija signs Waters αλλά στα μέσα της χρονιάς μεταγράφηκε στην ισραηλινή Χαποέλ Χολόν.Dominic Waters signs with Hapoel Holon Το 2013-14 αγωνίστηκε στην Ισπανία με τη φανέλα της Μανρέσα,Dominic Waters officially signs with Manresa από την οποία αποχώρησε στα μέσα Ιανουαρίου του 2014,Dominic Waters leaves Manresa συνεχίζοντας στη γερμανική Όλιβερ Μπάσκετς.S.Oliver Baskets sign Dominic Waters, part ways with Tweety Carter

Το Νοέμβριο του 2014, επιλέχθηκε από τους Γκραντ Ράπιντς Ντράιβ για την NBA D-League, όπου αγωνίστηκε σε δύο αγώνες πριν αφεθεί ελεύθερος. Έναν μήνα αργότερα, υπέγραψε στον Κολοσσό Ρόδου, όπου αγωνιζόμενος σε δεκαπέντε αγώνες της κανονικής περιόδου του ελληνικού πρωταθλήματος είχε μέσους όρους 13,1 πόντων και 5,9 ασίστ.ΓΟΥΟΤΕΡΣ Ντομινίκ - Εσακε

Στις 29 Ιουλίου 2015, υπέγραψε συμβόλαιο συνεργασίας ενός έτους με την ομάδα του Άρη Θεσσαλονίκης. Μετά από μία θετική χρονιά με τους "κίτρινους", όπου σημείωνε 12,3 πόντους και 4,0 ασίστ ανά αγώνα, υπέγραψε στην Ενισέι Κρασνόγιαρσκ από τη Ρωσία για τη σεζόν 2016-17.Από τη Θεσσαλονίκη στο… Κρασνογιάρσκ ο Γουότερς! Παρ' όλα αυτά, τον Σεπτέμβριο του 2016 αποδεσμεύθηκε από τη ρωσική ομάδα γιατί δεν πέρασε τις εργομετρικές εξετάσεις,BC Enisey parted ways with Dominic Waters, Tony Taylor will replace him υπογράφοντας τελικά στην ιταλική Παλακανέστρο Καντού. 

Στις 27 Δεκεμβρίου προσχώρησε στην ομάδα του Ολυμπιακού Πειραιώς για να καλύψει την απουσία του τραυματία Ντάνιελ Χάκετ. http://www.olympiacosbc.gr/el/news-el/announcements-el/4068-%CF%83%CF%84%CE%BF%CF%85%CF%82-%CF%80%CF%81%CF%89%CF%84%CE%B1%CE%B8%CE%BB%CE%B7%CF%84%CE%AD%CF%82-%CE%BF-waters.html Μετά το τέλος της σεζόν έμεινε ελεύθερος.

Παραπομπές

 Εξωτερικοί σύνδεσμοι 
 Dominic Waters - Eurobasket
 WATERS, DOMINIC - Euroleague.net
 Dominic Waters profile | Game center | FIBA.com 

Κατηγορία:Αμερικανοί καλαθοσφαιριστές
Κατηγορία:Πόιντ γκαρντ
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Κολοσσού Ρόδου
Κατηγορία:Καλαθοσφαιριστές Χάποελ Ολόν
Κατηγορία:Καλαθοσφαιριστές Μανρέσα
Κατηγορία:Καλαθοσφαιριστές Ολύμπια Λιουμπλιάνας
Κατηγορία:Καλαθοσφαιριστές γερμανικών συλλόγων
Κατηγορία:Καλαθοσφαιριστές βελγικών συλλόγων
Κατηγορία:Καλαθοσφαιριστές ρωσικών συλλόγων
Κατηγορία:Καλαθοσφαιριστές Παλλακανέστρο Καντού
Κατηγορία:Καλαθοσφαιριστές Γκραντ Ράπιντς Ντράιβ 
Κατηγορία:Καλαθοσφαιριστές ΟΣΦΠ
Κατηγορία:Ξένοι καλαθοσφαιριστές στην Ελλάδα